Spy Game

Spy Game er en amerikansk actionfilm fra 2001, regissert av Tony Scott. Hovedrollene ble spilt av Robert Redford og Brad Pitt.

Handlingsreferat 
I 1991 forsøker USA og Kina å få til en større handelsavtale, og USAs president er i Kina for å forsegle den endelige avtalen. CIA får vite at en av deres ansatte, Tom Bishop, har blitt arrestert i et fengsel i Suzhou og kommer til å bli henrettet i løpet av 24 timer, med mindre den amerikanske regjeringen offentliggjør at han var deres egen, og forhandler om en løslatelse. Men Bishops handlinger risikerer å bringe hele handelsavtalen deres i fare.

En gruppe fra CIA innkaller Nathan Muir (spilt av Robert Redford) en saksbehandler på mellomnivå,  og Bishops tidligere mentor, som nå er på sin aller siste dag før han kan gå av som pensjonist. De intervjuer angivelig Muir for å lære om bakgrunnen til Bishop, men egentlig ønsker de noen påskudd for ikke å gripe inn for Bishop i fengsel. Men de vet ikke at Muir ble tipset om Bishop's arrestasjon og fangenskap av en CIA-veteran i Hong Kong.

Muir lekker historien til CNN gjennom en MI6-kontakt i Hong Kong, og tror at offentlig press vil tvinge amerikansk inngripen på Bishops vegne. Men CNN velger snart å trekke historien etter en telefon-samtale fra CIA-viseadministrerende direktør Charles Harker. Muir møtte Bishop for aller første gang i 1975, når Bishop var en snikskytter i United States Marine Corps under Vietnamkrigen. I 1976 ble Bishop rekruttert av Muir som en CIA-agent i Berlin, daværende Øst-Tyskland. Deretter diskuterer han Bishops arbeid som spion i Beirut i 1985, som var Bishop og Muir sitt aller siste oppdrag sammen.

I en rekke tilbakeblikk er Bishop bekymret over Muirs overbevisning om at sivile som kanskje truet et CIA-oppdrag, skulle ofres for å bevare selve oppdraget. Bishop forsøker å direkte motarbeide Muir under et oppdrag for å redde livet til en sivil som har hjulpet dem, gjør Muir det klart at han aldri vil tolerere uenighet, og at han aldri kommer til å redde Bishop hvis han ble tatt til fange.

Under et oppdrag i Libanon arbeider Bishop under dekke av å være fotograf og journalist, og han møter hjelpearbeider Elizabeth Hadley. De får snart romantiske følelser for hverandre. Muir mistror Hadley, og avslører for Bishop at hun tidligere ble forvist fra Storbritannia. Hadley innrømmer senere overfor Bishop at hun var involvert i bombingen av en bygning i Storbritannia, som egentlig skulle være tom, men flere kinesiske statsborgere viser seg å holde til. Bishop avslører for Hadley sin sanne identitet, og arbeid for CIA.

Muir velger igjen å ofre en sivil, for å sikre oppdraget deres, og Bishop kutter alle profesjonelle bånd med Muir. Muir, av frykt for at Hadley kan være en trussel mot byrået og muligens for Bishop, inngår en avtale med kineserne. Han går med på å bytte Hadley mot en arrestert amerikansk diplomat. Kinesiske agenter kidnapper Hadley, og et brev blir forfalsket og sendt til Bishop hvor hun angivelig avslutter forholdet deres.

I nåtiden anerkjenner Muir at Bishop reiste til Kina på grunn av Elisabeth Hadley. Muir klarer å forfalske et direktiv signert av CIA-direktøren om å sette i gang "Operation Dinner Out" for et redningsoppdrag ledet av et Navy SEAL-team som Bishop hadde utviklet som en "Plan B" for hans eget forsøk på å redde Hadley. Muir får hjelp av en kollega i Hong Kong for å bestikke en kinesisk direktør til å kutte all elektrisitet til fengselet i 30 minutter, og i løpet av dette tidsrommet skal SEAL-teamet forsøke å hente ut både Bishop og Hadley fra fangenskap.

Medvirkende 
 Robert Redford som Nathan D. Muir
 Brad Pitt som Tom Bishop
 Catherine McCormack som Elizabeth Hadley
 Stephen Dillane som Charles Harker
 Larry Bryggman som Troy Folger
 Marianne Jean-Baptiste som Gladys Jennip
 Ken Leung som Li
 David Hemmings som Harry Duncan
 Michael Paul Chan som Vincent Vy Ngo
 Garrick Hagon som Cy Wilson, Direktør for CIA
 Todd Boyce som Robert Aiken
 Matthew Marsh som Dr. William Byars
 Andrew Grainger som Andrew Unger

Referanser

Eksterne lenker 
 

Filmer fra 2001
Engelskspråklige filmer
Actionfilmer fra USA